[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 5.6.2009

COM(2009) 258 τελικό

ΕΚΘΕΣΗ ΤΗΣ ΕΠΙΤΡΟΠΗΣ

Ετήσια έκθεση της Επιτροπής σχετικά με την κατάσταση του Ταμείου Εγγυήσεων και τη διαχείρισή του κατά το οικονομικό έτος 2008 {SEC(2009) 745}

ΠΙΝΑΚΑΣ ΠΕΡΙΕΧΟΜΕΝΩΝ

1. Νομική βάση 3

2. Κατάσταση του Ταμείου στις 31 Δεκεμβρίου 2008 4

2.1. Xρηματοοικονομική ανάλυση 4

2.2. Παρουσίαση των λογαριασμών 6

2.3. Οικονομική κατάσταση του Ταμείου Εγγύησης προ της ενοποίησης στις 31 Δεκεμβρίου 2008 7

2.3.1. Ισολογισμός του Ταμείου Εγγύησης προ της ενοποίησης 8

2.3.2. Λογαριασμός οικονομικού αποτελέσματος του Ταμείου Εγγύησης προ της ενοποίησης 11

3. Πληρωμές από ή προς το Ταμείο Εγγύησης 13

3.1. Νομική βάση των πληρωμών από τον γενικό προϋπολογισμό προς το Ταμείο Εγγύησης 13

3.2. Πληρωμές από ή προς τον γενικό προϋπολογισμό κατά τη διάρκεια του οικονομικού έτους 13

3.3. Τόκοι από τις τοποθετήσεις των ρευστών διαθεσίμων του Ταμείου 13

3.4. Ποσά που ανακτήθηκαν από υπερήμερους οφειλέτες 15

4. Υποχρεώσεις του Ταμείου 15

4.1. Πληρωμές για αθέτηση υποχρεώσεων 15

4.2. Αμοιβή της ΕΤΕπ 15

Νομική βάση

Με τον κανονισμό (EΚ, Ευρατόμ) αριθ. 2728/94 του Συμβουλίου, της 31ης Οκτωβρίου 1994 (ΕΕ L 293 της 12.11.1994, σ. 1, εφεξής «ο κανονισμός») συστάθηκε Ταμείο Εγγύησης για τις εξωτερικές δράσεις (εφεξής «το Ταμείο») που έχει ως σκοπό την εξόφληση των πιστωτών της Κοινότητας σε περίπτωση αθέτησης των υποχρεώσεων των δικαιούχων δανείων που έχει χορηγήσει ή έχει εγγυηθεί η Κοινότητα. Ο κανονισμός τροποποιήθηκε με τον κανονισμό (EΚ, Ευρατόμ) αριθ. 1149/99 του Συμβουλίου, της 25ης Μαΐου 1999 (ΕΕ L 139 της 2.6.1999, σ. 1) και τον κανονισμό (EΚ, Ευρατόμ) αριθ. 2273/2004 του Συμβουλίου, της 22ας Δεκεμβρίου 2004 (ΕΕ L 396 της 31.12.2004, σ. 28) που τροποποιήθηκε τελευταία με τον κανονισμό (ΕΚ, Ευρατόμ) αριθ. 89/2007 του Συμβουλίου, της 30ής Ιανουαρίου 2007 (ΕΕ L 22, της 31.1.2007, σ. 1) (εφεξής «ο τροποποιημένος κανονισμός»). Σύμφωνα με το άρθρο 6 του κανονισμού, η Επιτροπή ανέθεσε τη χρηματοοικονομική διαχείριση του Ταμείου στην Ευρωπαϊκή Τράπεζα Επενδύσεων (EΤΕπ) βάσει συμφωνίας που υπογράφηκε μεταξύ της Κοινότητας και της ΕΤΕπ στις 23 Νοεμβρίου 1994 στις Βρυξέλλες και στις 25 Νοεμβρίου 1994 στο Λουξεμβούργο (εφεξής «η συμφωνία»).

Βάσει του άρθρου 8 παράγραφος 2 της συμφωνίας, η Τράπεζα υποβάλλει κατ’ έτος στην Επιτροπή, πριν από την 1η Μαρτίου, ετήσια έκθεση σχετικά με την κατάσταση και τη διαχείριση του Ταμείου, («κατάσταση οικονομικών αποτελεσμάτων»), και την οικονομική κατάσταση του Ταμείου για το προηγούμενο έτος, («δήλωση χρηματοοικονομικής κατάστασης του Ταμείου»). Περισσότερες λεπτομέρειες της έκθεσης που καλύπτουν το έτος 2008 παρατίθενται στο τμήμα 2 του εγγράφου εργασίας των υπηρεσιών της Επιτροπής (εφεξής «το παράρτημα»)[1].

Επιπλέον, το άρθρο 7 του τροποποιημένου κανονισμού προβλέπει ότι η Επιτροπή υποβάλλει στο Ευρωπαϊκό Κοινοβούλιο, στο Συμβούλιο και στο Ελεγκτικό Συνέδριο, μέχρι την 31η Μαΐου του επόμενου έτους, έκθεση σχετικά με την κατάσταση του Ταμείου και τη διαχείρισή του για κάθε οικονομικό έτος.

Κατάσταση του Ταμείου στις 31 Δεκεμβρίου 2008

Xρηματοοικονομική ανάλυση

Η κατάσταση του Ταμείου παρουσιάζεται σύμφωνα με τα διεθνή πρότυπα χρηματοοικονομικής πληροφόρησης (ΔΠΧΠ) κατά το κλείσιμο του οικονομικού έτους 2008. Το συνολικό ποσό των διαθεσίμων του Ταμείου ανερχόταν σε 1.091.447.384,92 EUR (βλ. τμήμα 3 του παραρτήματος: Δήλωση της χρηματοοικονομικής κατάστασης του Ταμείου στις 31 Δεκεμβρίου 2008, όπως υποβλήθηκε από την ΕΤΕπ). Το ποσό αυτό αντιστοιχεί στο άθροισμα, από την ίδρυση του Ταμείου, του συνόλου:

των ποσών που καταβλήθηκαν στο Ταμείο από τον προϋπολογισμό· | + 2.799.914.500,00 EUR |

των διαδοχικών ετήσιων καθαρών αποτελεσμάτων· | + 676.733.999,20 EUR |

των ανακτηθέντων ποσών από πληρωμές του Ταμείου για αθετήσεις υποχρεώσεων· | + 576.705.008,19 EUR |

των δεδουλευμένων[2] αμοιβών διαχείρισης και ελέγχου της ΕΤΕπ το 2008 που αντιστοιχούν στις πληρωμές που πρέπει να γίνουν το 2009, | + 689.972,32 EUR |

των εισπραχθεισών προμηθειών για καθυστερημένες ανακτήσεις ποσών το 2002· | + 5.090.662,91 EUR |

της προσαρμογής λόγω της εφαρμογής ΔΠΧΠ για την αποτίμηση του χαρτοφυλακίου του Ταμείου (βλ. σημείο «Αποθεματικά» στο Παθητικό του Ισολογισμού του Ταμείου Εγγύησης στο Τμήμα 3 του παραρτήματος)· | + 11.565.625,28 EUR |

μείον τις καταπτώσεις εγγυήσεων από τους πόρους του Ταμείου· | + 477.860.856,19 EUR |

των διαδοχικών επανακαταβολών των πλεονασμάτων του Ταμείου στον γενικό προϋπολογισμό της Ευρωπαϊκής Ένωσης· | + 1.901.620.000,00 EUR |

μείον την επανακαταβολή στον προϋπολογισμό το 2005, η οποία αντιπροσωπεύει το 9% των τρεχουσών πράξεων, όπως είχαν την 1η Μαΐου 2004, υπέρ των δέκα νέων κρατών μελών (βλ. τμήμα 1 της τροποποίησης του κανονισμού του Ταμείου του 2004)· | + 338.831.402,07 EUR |

μείον την επανακαταβολή στον προϋπολογισμό το 2007, η οποία αντιπροσωπεύει το 9% των τρεχουσών πράξεων, όπως είχαν την 1η Ιανουαρίου 2007, υπέρ της Βουλγαρίας και της Ρουμανίας μετά την ένταξή τους στην ΕΕ την εν λόγω ημερομηνία (βλ. τμήμα 1 της τροποποίησης του κανονισμού του Ταμείου του 2004)· | + 260.940.124,72 EUR |

Χρηματοοικονομική κατάσταση του Ταμείου στις 31 Δεκεμβρίου 2008 | 1.091.447.384,92 EUR |

Το συνολικό καθαρό υπόλοιπο του Ταμείου (ήτοι τα καθαρά ρευστά διαθέσιμα του Ταμείου), στις 31 Δεκεμβρίου 2008, ανέρχεται σε 1.182.717.412,60 EUR. Πρόκειται για το άθροισμα της συνολικής χρηματοοικονομικής θέσης του Ταμείου που ανέρχεται σε 1.091.447.384,92 EUR, μείον δεδουλευμένες αμοιβές ΕΤΕπ και ελέγχου ύψους 689.972,32 EUR εκ των οποίων 658.322,32 EUR αφορούν διαχειριστικές αμοιβές (αμοιβές ΕΤΕπ του 2008), και της μεταφοράς από τον προϋπολογισμό ποσού 91.960.000,00 EUR, όπως καθορίστηκε το 2008 για τον προϋπολογισμό του 2009 [3].

Το άρθρο 3 του τροποποιημένου κανονισμού[4] προβλέπει ότι το ποσό του Ταμείου πρέπει να ανέρχεται σε ένα ποσό-στόχο ίσο με το 9% του συνόλου των τρεχουσών υποχρεώσεων σε κεφάλαιο που απορρέουν από κάθε πράξη, συν τους απαιτητούς και μη καταβληθέντες τόκους.

Ως εκ τούτου, οι τρέχουσες πράξεις δανειοδοσίας και παροχής δανειακών εγγυήσεων υπέρ τρίτων χωρών συν τους δεδουλευμένους τόκους ανήλθαν σε 14.183.712.378,94 EUR στις 31 Δεκεμβρίου 2008 , εκ των οποίων 136.800.205,24 EUR αντιστοιχούσαν σε δεδουλευμένους τόκους. Ο λόγος των πόρων του Ταμείου (1.182.717.412,60 EUR) προς τις τρέχουσες υποχρεώσεις σε κεφάλαιο, κατά την έννοια του τροποποιημένου κανονισμού, ανερχόταν σε 8,34%. Εφόσον ο λόγος αυτός είναι κατώτερος από το ποσό-στόχο του 9% επί του συνόλου των τρεχουσών εγγυήσεων (στρογγυλοποιημένο σε 1.276.530.000,00 EUR), πρέπει να πραγματοποιηθεί πληρωμή από τον γενικό προϋπολογισμό της Ευρωπαϊκής Ένωσης προς το Ταμείο, όπως προβλέπεται στη δεύτερη παράγραφο του άρθρου 2 του τροποποιημένου κανονισμού. Το ποσό που πρέπει να καταχωρηθεί το 2009 ως πρόβλεψη στο προσχέδιο προϋπολογισμού του 2010 είναι 93.810.000,00 EUR.

Παρουσίαση των λογαριασμών

Δεδομένου ότι η Επιτροπή έχει αποφασίσει να καταρτίζει τους λογαριασμούς της βάσει νέων λογιστικών κανόνων εμπνευσμένων από τις αρχές του διέπουν τα ΔΛΠΔΤ/ΔΠΧΠ, οι προ της ενοποίησης οικονομικές καταστάσεις του Ταμείου καταρτίσθηκαν σύμφωνα με τις ίδιες αρχές όπως περιγράφεται στο παράρτημα.

Οικονομική κατάσταση του Ταμείου Εγγύησης προ της ενοποίησης στις 31 Δεκεμβρίου 2008

Το συνολικό ύψος του ισολογισμού προ της ενοποίησης ανέρχεται σε 1.091.447.384,92 EUR. Το ποσό αυτό περιλαμβάνει το συνολικό ποσό του Ταμείου συν τις καθυστερημένες οφειλές που καλύπτονται από το Ταμείο, τους οφειλόμενους τόκους υπερημερίας και άλλες λογιστικές οφειλές προκειμένου να παρουσιαστεί μία πλήρης σειρά χρηματοοικονομικών καταστάσεων για το Ταμείο στο τέλος του έτους προς ενσωμάτωση στον ενοποιημένο ισολογισμό της ΕΕ.

Οι μεγάλες αλλαγές στην παρουσίαση των λογαριασμών εξηγούνται στις σημειώσεις με σκοπό τη συμφωνία των αριθμητικών στοιχείων με την οικονομική κατάσταση της ΕΤΕπ που παρατίθεται στο παράρτημα (παράγραφος 3.2)

Ισολογισμός του Ταμείου Εγγύησης προ της ενοποίησης

Ισολογισμός : Ενεργητικό (EUR) | 2008 | 2007 |

Κυκλοφορούντα περιουσιακά στοιχεία |

Βραχυπρόθεσμες απαιτήσεις | 983.923,27 |

Άλλα | 983.923,27 |

Βραχυπρόθεσμες επενδύσεις | 886.949.667,40 | 903.713.224,50 |

Χαρτοφυλάκιο ΔΠΠ (Διαθέσιμα προς πώληση στοιχεία) - κόστος | 857.292.051,50 | 893.521.021,50 |

Χαρτοφυλάκιο ΔΠΠ – αναλογιστική διαφορά | -633.286,00 | -5.928.251,48 |

Χαρτοφυλάκιο ΔΠΠ –προσαρμογή στην εύλογη αξία | 11.509.579,98 | -3.895.732,16 |

Χαρτοφυλάκιο ΔΠΠ - δεδουλευμένα | 18.781.321,92 | 20.016.186,64 |

Χαρτοφυλάκιο ΔΠΠ – απομείωση αξίας |

Ταμειακά διαθέσιμα και ισοδύναμα | 204.497.717,52 | 249.260.720,52 |

Λογαριασμοί όψεως | 1.209.530,44 | 1.232.834,25 |

Βραχυπρόθεσμες καταθέσεις — ονομαστικές αξίες | 182.557.991,00 | 246.600.000,00 |

Δεδουλευμένοι τόκοι επί βραχυπρόθεσμων καταθέσεων | 872.562,49 | 1.427.886,27 |

Λοιπά ισοδύναμα μετρητών - κόστος | 19.842.008,01 |

Δεδουλευμένοι τόκοι επί λοιπών ισοδυνάμων μετρητών | 15.625,58 |

Σύνολο κυκλοφορούντος ενεργητικού | 1.091.447.384,92 | 1.153.957.868,29 |

ΣΥΝΟΛΟ | 1.091.447.384,92 | 1.153.957.868,29 |

Ισολογισμός : Παθητικό (EUR): | 2008 | 2007 |

A. ΙΔΙΑ ΚΕΦΑΛΑΙΑ |

Κεφάλαια (Ταμείο Εγγύησης) | 298.522.973,21 | 424.272.973,21 |

Πληρωμές από τον προϋπολογισμό | 298.522.973,21 | 298.522.973,21 |

(πλεόνασμα καταβλητέο στον προϋπολογισμό) | 125.750.000,00 |

Αποθεματικά | 11.565.625,28 | -3.627.413,49 |

Πρώτη εφαρμογή – αποθεματικό εύλογης αξίας | 56.045,30 | 268.318,67 |

Μεταβολή επί της εύλογης αξίας των στοιχείων ΔΠΠ | 11.509.579,98 | -3.895.732,16 |

Σωρευτικό πλεόνασμα / έλλειμμα | 732.583.019,02 | 679.821.791,09 |

Αποτελέσματα εις νέον | 732.583.019,02 | 679.821.791,09 |

Οικονομικό αποτέλεσμα χρήσης | 48.085.795,09 | 52.761.227,92 |

Σύνολο ιδίων κεφαλαίων | 1.090.757.412,60 | 1.153.228.578,73 |

ΒΡΑΧΥΠΡΟΘΕΣΜΕΣ ΥΠΟΧΡΕΩΣΕΙΣ: |

Πληρωτέοι λογαριασμοί | 689.972,32 | 729.289,56 |

Άλλα | 689.972,32 | 729.289,56 |

Σύνολο βραχυπρόθεσμων υποχρεώσεων | 689.972,32 | 729.289,56 |

ΣΥΝΟΛΟ | 1.091.447.384,92 | 1.153.957.868,29 |

Σημειώσεις του ισολογισμού

- Οι «Βραχυπρόθεσμες απαιτήσεις - Άλλα» αφορούν ποσά εγγυήσεων του Ταμείου που έχουν καταπέσει. Περιλαμβάνουν το κεφάλαιο, τους τόκους και τα πρόστιμα που οφείλονται στον προϋπολογισμό της Ευρωπαϊκής Ένωσης μετά την αποδέσμευση της εγγύησης του Ταμείου.

- Η διαφορά στο «σωρευτικό πλεόνασμα» στα ίδια κεφάλαια σε σχέση με την οικονομική κατάσταση του Ταμείου που παρουσιάζεται στην παράγραφο 3.3 του παραρτήματος οφείλεται στις αλλεπάλληλες επαναπληρωμές εγγυήσεων που έχουν καταπέσει και προστίμων οφειλόμενων στο Ταμείο.

- Στους «πληρωτέους λογαριασμούς - άλλα» του 2008 περιλαμβάνεται η διαχειριστική αμοιβή της ΕΤΕπ, τα έξοδα ελέγχου, τα δεδουλευμένα τέλη ελέγχου κλεισίματος λογαριασμών και τα δεδουλευμένα τέλη είσπραξης που οφείλονται στην ΕΤΕπ μετά την καταβολή των οφειλόμενων στο Ταμείο προστίμων.

Λογαριασμός οικονομικού αποτελέσματος του Ταμείου Εγγύησης προ της ενοποίησης

Ταμείο Εγγύησης – Ενοποιημένος λογαριασμός οικονομικού αποτελέσματος (EUR) | 2008 | 2007 |

Έσοδα από χρηματοοικονομικές πράξεις | 48.907.685,22 | 53.711.135,24 |

Έσοδα από τόκους |

Έσοδα από τόκους επί μετρητών και ισοδυνάμων τους | 8.095.172,09 | 10.018.308,25 |

Έσοδα από τόκους επί στοιχείων ΔΠΠ | 39.622.151,89 | 40.792.525,60 |

Άλλα έσοδα από τόκους |

Συναλλαγματικά κέρδη | 105.124,43 |

Κέρδη από την πώληση στοιχείων ΔΠΠ | 1.085.236,81 | 2.900.301,39 |

Αντιλογισμός ζημιών απομείωσης επί χρηματοοικονομικών στοιχείων ΔΠΠ |

Άλλα χρηματοοικονομικά έσοδα |

Δαπάνες χρηματοοικονομικών πράξεων | -821.890,13 | -949.907,32 |

Καταβληθέντες τόκοι |

Καταβληθέντες τόκοι επί μετρητών και ισοδυνάμων τους |

Συναλλαγματικές ζημίες | -115.874,33 |

Ζημίες από την πώληση στοιχείων ΔΠΠ |

Ζημίες απομείωσης στοιχείων ΔΠΠ |

Άλλα χρηματοοικονομικά έξοδα | -821.890,13 | -834.032,99 |

Εκ των οποίων: Διαχειριστική αμοιβή | -658.322,32 | -835.014,05 |

ΠΛΕΟΝΑΣΜΑ ΜΗ ΛΕΙΤΟΥΡΓΙΚΩΝ ΔΡΑΣΤΗΡΙΟΤΗΤΩΝ | 48.085.795,09 | 52.761.227,92 |

ΠΛΕΟΝΑΣΜΑ ΑΠΟ ΣΥΝΗΘΕΙΣ ΔΡΑΣΤΗΡΙΟΤΗΤΕΣ |

Έκτακτα κέρδη |

Έκτακτες Ζημίες |

ΠΛΕΟΝΑΣΜΑ ΑΠΟ ΕΚΤΑΚΤΑ ΣΤΟΙΧΕΙΑ |

ΟΙΚΟΝΟΜΙΚΟ ΑΠΟΤΕΛΕΣΜΑ ΧΡΗΣΗΣ | 48.085.795,09 | 52.761.227,92 |

Σημείωση στον λογαριασμό οικονομικού αποτελέσματος προ της ενοποίησης:

Στα «Άλλα χρηματοοικονομικά έξοδα» περιλαμβάνεται η διαχειριστική αμοιβή της ΕΤΕπ, τα έξοδα ελέγχου, τα δεδουλευμένα τέλη ελέγχου κλεισίματος λογαριασμών και τα δεδουλευμένα τέλη είσπραξης που οφείλονται στην ΕΤΕπ μετά την καταβολή των οφειλόμενων στο Ταμείο προστίμων.

Πληρωμές από ΄η προς το Ταμείο Εγγύησης

Νομική βάση των πληρωμών από τον γενικό προϋπολογισμό προς το Ταμείο Εγγύησης

Σύμφωνα με τον τροποποιημένο κανονισμό, ισχύει νέος κανόνας για την τροφοδότηση του Ταμείου. Στο πλαίσιο αυτό, ένα από τα κυριότερα πλεονεκτήματα του συστήματος αυτού είναι η απλότητά του και η βεβαιότητα όσον αφορά τις δημοσιονομικές απαιτήσεις, δεδομένου ότι όλα τα είδη πράξεων που καλύπτει (ΕΤΕπ, ΜΧΣ, δάνεια Ευρατόμ) είναι γνωστά και υπάγονται στον ίδιο κανόνα του 9% του ύψους των τρεχόντων δανείων και εγγυημένων δανείων για τον υπολογισμό του ποσού-στόχου.

Σύμφωνα με τη Διοργανική Συμφωνία μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[5], το διαθέσιμο ποσό για τη χρηματοδότηση του Ταμείου παρέχεται μέσω κονδυλίου του τομέα 4 (εξωτερικές σχέσεις).

Πληρωμές από ή προς τον γενικό προϋπολογισμό κατά τη διάρκεια του οικονομικού έτους

Κύριος στόχος της τροποποίησης του κανονισμού του 2007 είναι η βελτίωση της αποδοτικότητας της χρήσης δημοσιονομικών μέσων τροφοδοτώντας το Ταμείο βάσει του παρατηρούμενου ύψους των εγγυημένων δανείων.

Βάσει τρεχουσών εγγυημένων πράξεων ύψους 12.427.580.000,00 EUR, στις 31.12.2007, ποσό ύψους 91.960.000,00 EUR, που αντιστοιχεί στην τροφοδοσία του Ταμείου το 2007, εγγράφηκε στην γραμμή του προϋπολογισμού 01040114 "Τροφοδότηση του Ταμείου Εγγυήσεων" για το 2008 στην κατάσταση δαπανών του γενικού προϋπολογισμού της Ευρωπαϊκής Ένωσης για το έτος 2009. Το ποσό αυτό καταβλήθηκε εφάπαξ από τον προϋπολογισμό στο Ταμείο στις 23.01.2009.

Τόκοι από τις τοποθετήσεις των ρευστών διαθεσίμων του Ταμείου

Οι τοποθετήσεις των διαθεσίμων του Ταμείου πραγματοποιούνται σύμφωνα με τις αρχές διαχείρισης που προβλέπονται στο παράρτημα της συμφωνίας της 23ης/25ης Νοεμβρίου 1994, μεταξύ της Κοινότητας και της ΕΤΕπ, όπως τροποποιήθηκε από τη συμφωνία αριθ. 1 της 17ης/23ης Σεπτεμβρίου 1996, τη συμπληρωματική συμφωνία αριθ. 2 της 26ης Απριλίου/8ης Μαΐου 2002 και τη συμπληρωματική συμφωνία αριθ. 3 της 25ης Φεβρουαρίου 2008. Α 20% των κεφαλαίων του Ταμείου πρέπει να επενδύεται σε βραχυπρόθεσμες επενδύσεις (έως και ενός έτους). Οι επενδύσεις αυτές περιλαμβάνουν τίτλους κυμαινόμενου επιτοκίου, ανεξάρτητα από τη διάρκειά τους, καθώς και τίτλους σταθερού επιτοκίου με ανώτατη εναπομένουσα διάρκεια ενός έτους, ανεξάρτητα από την αρχική διάρκειά τους. Ο λόγος είναι ότι οι τίτλοι σταθερού επιτοκίου εξοφλούνται στη λήξη τους στο 100% της ονομαστικής τους αξίας, ενώ οι τίτλοι κυμαινόμενου επιτοκίου μπορούν να πωληθούν ανά πάσα στιγμή σε τιμή που πλησιάζει το 100%, ανεξάρτητα από την εναπομένουσα διάρκειά τους. Προκειμένου να διατηρηθεί ισορροπία μεταξύ των διαφόρων μέσων εξασφάλισης της απαιτούμενης ρευστότητας, ένα ελάχιστο ποσό 100.000.000,00 EUR τηρείται σε νομισματικές επενδύσεις, ιδίως τραπεζικές καταθέσεις.

Το 2008, η συνολική απόδοση του χαρτοφυλακίου ήταν 6,42%.

Το 2008, οι συνθήκες υπήρξαν ιδιαίτερα δύσκολες στην αγορά λόγω της εξάπλωσης της χρηματοπιστωτικής κρίσης η οποία είχε συνέπειες για όλες τις τράπεζες και άρχισε να επηρεάζει την πραγματική οικονομία. Η απόδοση του χαρτοφυλακίου ήταν κατώτερη του ποσοστού αναφοράς (για λεπτομέρειες βλ. παράρτημα, παράγραφος 1.4.2. «απόδοση»). Στα τέλη του 2008, η απόδοση ήταν κατώτερη της τιμής αναφοράς κατά 77,56 μονάδες βάσης. Η μείωση της απόδοσης του Ταμείου ήταν ιδιαίτερα έντονη από τα μέσα Σεπτεμβρίου, μετά την κατάρρευση της Lehman Brothers, και μια σημαντική διεύρυνση των περιθωρίων απόδοσης είχε αρνητικό αντίκτυπο στους τίτλους που δεν ανήκαν στο καλάθι ομολόγων στο οποίο στηρίζονται οι δείκτες Eurozone Sovereign Iboxx. Συγκεκριμένα, οι τιμές των ομολόγων των κυβερνήσεων της Ανατολικής Ευρώπης, που περιλαμβάνονται στο χαρτοφυλάκιο του Ταμείου, σημείωσαν σημαντική μείωση τον Οκτώβριο και τον Νοέμβριο. Τον Δεκέμβριο του 2008 η μείωση της απόδοσης ήταν πιο περιορισμένη λόγω της σταθεροποίησης της αγοράς.

Ο κατάλογος των τραπεζών που είναι εξουσιοδοτημένες να δέχονται τις καταθέσεις καταρτίζεται κατόπιν κοινής συμφωνίας μεταξύ της Επιτροπής και της ΕΤΕπ. Ο αρχικός κατάλογος αναθεωρείται σε τακτική βάση υπό το πρίσμα των τελευταίων μεταβολών στην πιστοληπτική διαβάθμιση των τραπεζών. Διαθέτουν όλες αξιολόγηση πιστοληπτικής ικανότητας από την Moody's τουλάχιστον Ρ1 για τους βραχυπρόθεσμους τίτλους, ή ισοδύναμη αξιολόγηση από την Standard & Poor’s ή την Fitch. Οι τοποθετήσεις που πραγματοποιούνται σε αυτές διέπονται από κανόνες που αποσκοπούν στην εξασφάλιση ανταγωνιστικής απόδοσης και αποφυγής της συγκέντρωσης των κινδύνων.

Το 2008, τα έσοδα από τόκους σε μετρητά ή ισοδύναμα μετρητών, από τους τρεχούμενους λογαριασμούς του Ταμείου Εγγύησης και από επενδύσεις σε τίτλους ανήλθαν συνολικά σε 48.802.560,79 EUR, που κατανέμονται ως εξής:

- Καταθέσεις και τρεχούμενοι λογαριασμοί : 8.043.015,28 EUR· το ποσό αυτό αντιπροσωπεύει την κατάσταση στις 31 Δεκεμβρίου 2008, περιλαμβανομένων των τόκων από τραπεζικές καταθέσεις (8.528.274,58 EUR) και της μεταβολής των δεδουλευμένων τόκων (539.698,20 EUR) για το 2008. Οι τρεχούμενοι λογαριασμοί ανήλθαν σε 54.438,90 EUR και περιλαμβάνουν τους τόκους που καταλογίστηκαν στους τρεχούμενους λογαριασμούς.

- Χαρτοφυλάκιο τίτλων : 39.622.151,89 EUR· το ποσό αυτό περιελάμβανε στις 31 Δεκεμβρίου 2008 τόκους ύψους 40.834.028,61 EUR και 1.234.864,72 EUR από μεταβολές δεδουλευμένων τόκων. Οι τόκοι από τίτλους προέρχονται από επενδύσεις σε τίτλους που πραγματοποιήθηκαν σύμφωνα με τις επενδυτικές αρχές της συμφωνίας με την οποία ανατέθηκε στην ΕΤΕπ η διαχείριση των ρευστών διαθεσίμων του Ταμείου. Ωστόσο, από το ποσό αυτό πρέπει να αφαιρεθούν 22.988,00 EUR που αντιπροσωπεύουν τη διαφορά μεταξύ της τιμής εισόδου στο χαρτοφυλάκιο και της αξίας εξόφλησης· η διαφορά αυτή κατανέμεται pro rata temporis στην εναπομένουσα διάρκεια των κατεχόμενων τίτλων (αντιστοιχεί στις διαφορές υπέρ ή υπό το άρτιο που έχουν εγγραφεί στην κατάσταση αποτελεσμάτων χρήσης).

Οι τόκοι αυτοί περιλαμβάνονται στα αποτελέσματα του οικονομικού έτους.

Ποσά που ανακτήθηκαν από υπερήμερους οφειλέτες

Τόκοι από πρόστιμα ύψους 1.448.433,44 USD καταβλήθηκαν από την Δημοκρατία της Αργεντινής, στις 12 Δεκεμβρίου 2008. Στις 31.12.2008, το Ταμείο δεν είχε να ανακτήσει κανένα άλλο ποσό.

Υποχρεώσεις του Ταμείου

Πληρωμές για αθέτηση υποχρεώσεων

Το Ταμείο δεν παρενέβη για πληρωμές λόγω αθέτησης υποχρεώσεων το 2008.

Αμοιβή της ΕΤΕπ

Η δεύτερη συμπληρωματική συμφωνία που υπογράφηκε στις 26 Απριλίου και στις 8 Μαΐου 2002, προβλέπει ότι η αμοιβή της τράπεζας προσδιορίζεται με την εφαρμογή σε κάθε διαδοχικό τμήμα των περιουσιακών στοιχείων του Ταμείου της φθίνουσας ετήσιας προμήθειας που αντιστοιχεί σε κάθε ένα από αυτά. Η αμοιβή υπολογίζεται με βάση τον μέσο όρο των περιουσιακών στοιχείων του Ταμείου.

Η αμοιβή της Τράπεζας για το 2008 ορίστηκε σε 658.322,32 EUR και εγγράφηκε στην κατάσταση αποτελεσμάτων χρήσης και στους μεταβατικούς λογαριασμούς (παθητικού) του ισολογισμού. Η αμοιβή καταβλήθηκε στην ΕΤΕπ τον Φεβρουάριο του 2009.

[1] SEC(2009)

[2] Το εν λόγω ποσό των 689.972,32 EUR περιλαμβάνει 658.322,32 EUR σε διαχειριστικές αμοιβές και αμοιβές εξωτερικού ελέγχου της ΕΤΕπ ύψους 31.650,00 EUR το 2008 (βλ. παρ. 3.6, βραχυπρόθεσμες υποχρεώσεις, στο παράρτημα).

[3] Το ποσό των 91.960.000,00 EUR καταβλήθηκε στο Ταμείο στις 23 Ιανουαρίου 2009 από τον γενικό προϋπολογισμό της Ευρωπαϊκής Ένωσης .

[4] Ο τροποποιημένος κανονισμός ορίζει ότι οι πράξεις υπέρ προσχωρουσών χωρών που καλύπτονται από το Ταμείο Εγγύησης θα εξακολουθήσουν να καλύπτονται από κοινοτική εγγύηση μετά την ημερομηνία προσχώρησης. Ωστόσο, από την ημερομηνία αυτή, παύουν να θεωρούνται εξωτερικές πράξεις της Κοινότητας και καλύπτονται απευθείας από τον Γενικό Προϋπολογισμό της Ευρωπαϊκής Ένωσης και όχι πλέον από το Ταμείο Εγγύησης.

[5] ΕΕ C 139, της 14.6.2006, σ. 1.